די ג'יי שאדו

ג'ושוע פול דייוויס (באנגלית: Joshua Paul Davis; נולד ב-29 ביוני 1972) הידוע בשם הבמה שלו די ג'יי שאדו (DJ Shadow) הוא DJ, מפיק מוזיקלי וכותב שירים אמריקאי. נחשב לאחד האמנים החשובים והבולטים בהתפתחות ז'אנר ההיפ הופ האינסטרומנטלי. קיבל הכרה עם צאת אלבום הבכורה שלו "Endtroducing.....‎" בשנת 1996, המורכב כולו כמעט אך ורק מסימפולים.

עבד עם עשרות די ג'ייז אחרים, ביניהם קאט קמיסט ודי ג'יי קיו ברט ועם זמרים מפורסמים כמו טום יורק וריצ'רד אשקרופט וכן ראפרים כמו קול קית' ומוס דף. כמו כן הוא לקח חלק בפיתוח משחק הווידאו הפופולרי "די-ג'יי הירו". מחזיק באוסף תקליטים מיוחד במינו המונה יותר מ-60,000 תקליטים.

הופעתו בישראל נערכה ב-14 ביולי 2010 בביתן 1 בגני התערוכה בתל אביב.

עבודתו
שנים מוקדמות
די ג'יי שאדו החל את הקריירה שלו כ-DJ בתחנת הרדיו KDVS של אוניברסיטת קליפורניה בדייוויס. בתקופה זו הוא היווה מרכיב משמעותי בהתפתחותו של ז'אנר ההיפ הופ האקספרימנטלי המזוהה עם הלייבל הלונדוני "Mo' Wax". הסינגלים הראשונים שהוציא שילבו אלמנטים של Fאנק, רוק, היפ הופ, אמביאנט, ג'אז, מוזיקת נשמה ותקליטים ישנים.

אנדי פמברטון, עיתונאי מוזיקה אשר כתב עבור "Mixmag", טבע את המונח "טריפ הופ" ביוני 1994 על מנת לתאר את הסינגל "In/Flux" וקטעים דומים נוספים אשר הושמעו במועדוני לילה בלונדון באותה התקופה. על אף שקשה להכניס את המוזיקה שלו לקטגוריה מסוימת, עבודתו המוקדמת הייתה נדבך משמעותי בהתפתחות ההיפ הופ האלטרנטיבי.
שאדו תיאר מוזיקאים כקרטיס מאנטרוניק (Kurtis Mantronik) הג'מייקני, ה-DJ פרינס פול והצמד דאבל די וסטיינסקי (Double Dee and Steinski) ככאלה אשר השפיעו על עבודתו המוקדמת.
המוזיקה שהוא יוצר כוללת רק לעיתים נדירות קטעי שירה או קול קצרים. שאדו הוציא כמה עבודות מקוריות בין 1991 ל-1992 עבור הלייבל "הוליווד רקורדס" (השייך לחברת וולט דיסני) אך רק כאשר החל לעבוד עם Mo' Wax התגבש הסאונד האופייני שלו. את סינגל הבכורה שלו הוציא באופן עצמאי תחת הלייבל "SoleSides", אשר פורק לבסוף כאשר בשנת 1996 את הלייבל "Quannum Projects".

Endtroducing.....‎
אלבום האולפן הראשון של דיג'יי שאדו, "Endtroducing.....‎", יצא לחנויות בסוף שנת 1996 וזכה לתשבחות המבקרים. האלבום נכנס בשנת 2001 לספר השיאים של גינס בהיותו "האלבום הראשון אשר כולו מסומפל". הציוד היחיד שבו השתמש על מנת להפיק את האלבום היה מכונת תופים מסוג AKAI MPC60 של 12 ביט, שני פטפונים ותוכנת המחשב Pro Tools אשר שאל מחבר, המפיק המוזיקלי "דן דה אוטומייטור", אשר היה מהראשונים לאמץ את הטכנולוגיה. בנובמבר 2006 הכניס טיים מגזין את האלבום לרשימת "100 האלבומים הטובים של כל הזמנים".

1998 - 2005
בשנת 1998 הוציא את "Preemptive Strike", אלבום אוסף של סינגלים מוקדמים. בהמשך השנה הוא הפיק כמה רצועות מאלבום הבכורה של "Unkle", אשר כלל הופעות אורח, בין היתר של טום יורק מ"רדיוהד", ריצ'רד אשקרופט מ"הוורב", ג'ייסון ניוסטד מ"מטאליקה" ומייק די מ"ביסטי בויז". בשנת 2000 הפיק את המוזיקה לסרט התיעודי "Dark Days", אשר עוקב אחר אנשים אשר חיים ברכבת התחתית של ניו יורק.

דיסקוגרפיה
אלבומי אולפן
1996 - Endtroducing.....‎
2002 - The Private Press #44 US
2006 - The Outsider #77 US
2011 - The Less You Know The Better
2016 - The Mountain Will Fall
2019 - Our Pathetic Age
אלבומי הופעה
2004 - Live! In Tune and on Time
2006 - Live At Brixton Academy December 2006

אלבומי אוסף
1998 - Preemptive Strike
1999 - Funk Spectrum: Real Funk For Real People
2007 - The 4-Track Era (Volume 1: Best Of The KMEL Mixes (1991))
2007 - The 4-Track Era (Volume 2: Best Of The Remixes And Megamixes (1990 - 1992))
2008 - The 4-Track Era (Volume 3: Best Of The Original Productions (1990 - 1992))
2008 - The 4-Track Era (Volume 4: Bonus Disc KMEL Mix (1991)) included in the 200 limit run 4-Track Era Bundle only

אלבומי רמיקסים
2003 - The Private Repress
2005 - Excessive Ephemera

(DVD) הופעות חיות
2001 - Freeze VHS/DVD (with DJ Nu-Mark, DJ Z-Trip, & Cut Chemist)
2003 - Product Placement on Tour CD/DVD (with Cut Chemist)
2004 - Live! In Tune and on Time CD/DVD
2008 - The Hard Sell: Live at the Hollywood Bowl (with Cut Chemist)

קישורים חיצוניים






הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אמני מוזיקה אלקטרונית
קטגוריה:היפ הופ
קטגוריה:מפיקים מוזיקליים אמריקאים
קטגוריה:אמנים אמריקאים הידועים בשם במה
קטגוריה:מפיקי היפ הופ אמריקאים
קטגוריה:אמריקאים שנולדו ב-1972